open-index/open-wikipedia-markdown huggingface dataset:
Oslo-trilogien

***Oslo-trilogien*** refererer til flere uavhengige utgitte verk innen film og litteratur, men også musikk. Mest kjent er begrepet brukt om filmverkene av Joachim Trier eller Erik Poppe*.* Begrepet blir noen ganger brukt i en konkret form, f.eks. om Triers verker, men i andre sammenhenger er det i en mere uformell kontekst.

## Filmverk

### Erik Poppe
Tre filmer av Erik Poppe, henholdsvis *[[Schpaaa]]* (1998), ''Hawaii, Oslo'' (2004) og ''De usynlige'' (2008) har flere ganger blitt omtalt som *Oslo-trilogi*. Allerede i 2003 under innspillingen av filmen *Hawaii, Oslo* omtales den som *"den andre filmen i Oslo-trilogien"*. Alle tre filmene ble gitt ut i en samleboks under tittelen *Erik Poppes Samleboks* i 2010.

### Joachim Trier
Tre av filmer til regissør Joachim Trier og manusforfatter Eskil Vogt, henholdvis ''Reprise'' (2006), *[[Oslo, 31. august]]* (2011) og ''Verdens verste menneske'' (2021) er ofte blitt omtalt som Oslo-trilogien av medier og skaperne selv. Den 30. september 2021 blir alle filmene satt opp som en spesialvisning på Vega Scene under navnet *Oslo-trilogien*, men har offisielt ikke blitt gitt ut på fysisk medie i Norge under dette navnet. Navnet har over tid blitt et etablert begrept på de tre filmene, og i 2022 gir Trier og Vogt ut boken *Oslo-trilogien*, som innholder manus og samtaler om filmene. På engelsk blir de tre filmene omtalt som *Joachim Trier: The Oslo Trilogy* og har blitt gitt ut på samleboks under navnet *The Oslo Trilogy.* 

Begrepet blir brukt av medier tilbake i 2019 av bl.a. Dagsavisen og Rushprint om innspillingen av *Verdens verste menneske*, hvor de refererer til filmen som den siste i Triers *Oslo-trilogi*.

## Litteratur

### Olav Angell
Bøkene av forfatter Olav Angell, henholdsvis ''Oslo i skumring'' (1991), *[[Oslo ved midnatt]]* (1997) og *[[Oslo i demring]]* (2002) blir referert til som *Oslo-trilogi*.

### Lars Saabye Christensen
Aftenposten henviser uformelt bokserien *Byens spor* som *Oslo-trilogien*. Bokserien er skrevet av Lars Saabye Christensen og består av bøkene *[[Byens spor: Ewald og Maj]]* (2017), *[[Byens spor: Maj]]* (2018) og *[[Byens spor: Skyggeboken]]* (2019). I 2021 utkommer en fjerde bok, *[[Byens spor: Jesper og Trude]].* 

## Referanser
Nana Ioseliani

**Nana Ioseliani** (født 1962) er en georgisk sjakkspiller. Hun ble tildelt tittelen Kvinnelig stormester i 1980 og Internasjonal mester i 1993.

## Biografi
Allerede i 1978 fikk hun være med på det sovjetiske kvinnelandslaget som skulle spille ved sjakk-OL 1978 i Buenos Aires. Hele laget besto imidlertid av georgiske spillere, og sovjetiske tjenestemenn byttet ut Ioseliani, som var den yngste, med en russiskfødt spiller. Ioseliani var med på det sovjetiske laget under sjakk-OL 1980 og 1982. Senere ble hun med på det georgiske laget under sjakk-OL 1992 og igjen i 1994 og 1996. Laget hennes vant gull alle fem gangene. Hun deltok også i de tre neste olympiadene, og Georgia endte på henholdsvis 3., 2. og 4. plass. Hennes individuelle poengsum var 65 poeng av 88 kamper.

I 1979 og i 1980 vant hun i klassen for jenter under Junior-EM i sjakk. Hun har to ganger vunnet kandidatens turnering, og kvalifisert seg til å spille i verdensmesterskapet i sjakk for kvinner. I 1988 utfordret hun den daværende verdensmesteren Maia Chiburdanidze, men tapte 8½ mot 9½. I 1993 spilte hun mot Xie Jun, men tapte 2½ mot 8½.

Hun har vunnet det sovjetiske sjakkmesterskapet for kvinner fire ganger. Ioseliani har også spillt for Georgia i verdensmesterskapet i lagsjakk i 1997, og scoret 1½/7 på brett 2.

Siden 2003 har Ioseliani tatt pause fra sjakkspillingen, og er gründer i Praha.

I 2021 dukket Ioseliani opp i dokumentaren *Glory to the Queen* sammen med Nana Alexandria, Nona Gaprindashvili og Maia Chiburdanidze.

## Fotnoter

## Referanser


## Eksterne lenker
*
Elke Austenat

**Elke Austenat** (født 1945) er en tysk lege og skribent.

Austenat vokste opp i Øst-Tyskland og i tillegg til å ta medisinutdannelse ble hun også politisk engasjert. Dette førte til at hun i 1980 ble satt i politisk forvaring. I 1982 ble hun kjøpt ut av Vest-Tyskland og flyttet til Vest-Berlin. Etter berlinmurens fall i 1990 mottok hun anerkjennelse som politisk forfulgt av det tidligere DDR-regimet. Fra 1984 til 2007 drev Austenat medisinsk praksis i Berlin, senere har hun også bodd i Frankrike, England og Østerrike.

Sommeren 2021 gikk Austenat ut med påstander om at en betydelig andel av befolkningen allerede var immun mot covid-19, og at massevaksinasjon derfor ville være unødvendig. Hun argumenterte derfor for at apotekene burde utstede sertifikater for immunitet, og har senere også hevdet at vaksinene svekker immunforsvaret og øker spredningen av viruset. Derimot har hun talt varmt for alternativer som ivermektin, ozonterapi og Miracle Mineral Solution.

## Referanser


## Eksterne lenker
*
Lotte Schønfelder

**Lotte Schønfelder** (1941–2021) var en norsk journalist og forfatter.

Schønfelder arbeidet som journalist i Bergens Tidende fra 1960 til 2008. Under sine petitartikler signerte hun gjerne med «L-8», og i 2015 samlet hun 100 av disse i bokform. Hun var i en årrekke medlem av 17. mai-komiteen i Bergen, fra 2007 som formann.

Før hun døde valgt hun å gi bort hele sin formue til Det Nyttige Selskab.

## Bibliografi
* *De bergenske buekorps*, Ex Libris, 1992, 
* *Det beste av Bergen*, Cappelen Damm, 1997, 
* *Skisser fra Bryggen*, Mangschou, 2004, 
* *Bergen – the gateway to the fjords of Norway*, 2007, 
* *Lottes petiter*, Bodoni, 2015, 

## Referanser
Nana Alexandria

**Nana Alexandria** (født 13. oktober 1949) er en georgisk sjakkspiller. Hun var tre ganger sovjetisk mester for kvinner, og har to ganger deltatt i finalen for verdensmesterskapet i sjakk for kvinner.

## Karriere

Alexandria var Sovjetunionens mester for kvinner i 1966, 1968 og 1969 som gjorde henne til tre ganger mester i Sovjetunionen i en alder av 20. Hun deltok i finalen i verdensmesterskapet for kvinner i 1975 og 1981. I 1975 tapte hun mot Nona Gaprindashvili. I 1981 spilte hun til remis mot Maia Chiburdanidze, som beholdt tittelen som verdensmester. Alexandria spilte for det sovjetiske landslaget i sjakk-olympiadene for kvinner i 1969, 1974, 1978, 1980, 1982 og 1986. Hun var en av spillerne på laget til Sovjetunionen som dominerte i kvinneolympiadene på 1980-tallet.

FIDE tildelte henne tittlene Kvinnelig internasjonal mester i 1966 og Kvinnelig stormester i 1976. Alexandria mottok også tittelen som Internasjonal sjakkdommer i 1995. Hun var leder av FIDEs kvinnekommisjon fra 1986 til 2001.

## Privatliv
Alexandria er moren til den georgiske politikeren Giga Bokeria.

I 2021 dukket Alexandria opp i dokumentaren *Glory to the Queen* sammen med Nona Gaprindashvili, Maia Chiburdanidze og Nana Ioseliani.

## Kilder
* *New In Chess*, nr. 7, 1986, side 66–68.
* Nana Alexandria – a Pillar of Women's Chess, ChessBase, 13. oktober 2009.

## Fotnoter

## Referanser


## Eksterne lenker
*
Anna Hagwall

**Anna Hagwall** (født 1953) er en svensk optiker og politiker.

Hagwall er født i Ungarn, og kom til Sverige i 1972 etter å ha giftet seg med en svensk statsborger.

I starten av 2000-tallet ble Hagwall et fremtredende politiker for Sverigedemokraterna, og i 2013 ble hun representant i den svenske Riksdagen etter at Erik Almqvist hadde sagt fra seg vervet. I 2016 ble hun ekskludert fra partiet etter antisemittiske uttalelser, men fortsatt som uavhengig kandidat. I 2018 meldte hun seg inn i Alternativ för Sverige.

## Referanser


## Eksterne lenker
*
Hollaelva

**Hollaelva**, er en elv i Heim kommune i Trøndelag som har sitt utspring fra Leirvatnet på grensa mellom Orkland kommune og Heim kommune. Elveløpet følger Hammarkleivdalen til nedenfor Hollasetra, og videre ut til sjøen ved Holla smelteverk.

En vesentlig del av vannføringen overføres i tunnel fra inntaksdam fire kilometer nedenfor Leirvatnet, til Vasslivatnet i Søo-vassdraget for kraftproduksjon i Søa kraftverk. Det er per 2020 ikke krav om minstevannføring i Hollaelva nedenfor dette inntaket. Men de nederste 4,8, kilometer er likevel lakseførende. Fylkesmannen i Trøndelag uttalte i 2020 i forbindelse med revisjon av konsensjonen at det var ønskelig å sette krav til minstevannføring. 

## Se også
* Liste over elver i Trøndelag

## Referanser
Skardholmen naturreservat

**Skardholmen naturreservat** er et naturreservat øst for Værlandet i Askvoll kommune. Området ble vernet 28. mai 1993 og inngår i verneplan for sjøfugl. Fra og med 1. april til og med 31. juli er det forbud mot ilandstiging. 

Verneforskriften sier at formålet med vernet er 
::«å gje sjøfuglane gode og trygge livsvilkår, og å ta vare på ein viktig hekke-, trekk- og overvintringslokalitet for sjøfugl med naturleg tilhøyrande vegetasjon og dyreliv.» 

Påviste hekkende arter inkluderer toppskarv, ærfugl, tjeld, gråmåse og svartbak.

## Referanser
Biliberget

**Biliberget** (1-15, kun oddetall) er en vei på Røyse i Hole kommune, rett vest for Vik sentrum.

Veien er en sidevei til Løkenmoveien, nordover fra denne, og går mellom Biliveien og Grindbakkveien.

Biliberget er en blindvei, og har ingen sideveier.

Veien består av eneboliger, og ligger cirka 100 meter over havet ved innkjøringen fra Løkenmoveien.

## Referanser


## Eksterne lenker
*
Grindbakkveien

**Grindbakkveien** kan vise til følgende veier eller gater i Norge:
* Grindbakkveien (Hole)
* Grindbakkveien (Llilestrøm)
Leirvatnet (Orkland og Heim)

**Leirvatnet** er en innsjø i på grensa mellom Heim kommune og Orkland kommune i Trøndelag. Vannet ligger mellom Omnfjellet og Grøndalsfjellet nord for E 39, og dreneres av Hollaelva.

## Referanser
Påskekrimlekene

***Påskekrim­lekene*** er en norsk humoristisk reality-serie og påskekrim hvor kjendiser konkurrerer i å mestre den tradisjonelle hyttepåska. Serien som ledes av Markus Neby har premiere  på NRK1 og strømmetjenesten NRK TV.
Kjendisene er plukket ut av en hemmelig «morder» som både kjendisene og seerne skal forsøke å avsløre i løpet av de åtte episodene. Den som utfører oppgavene på dårligst måte blir «drept» før neste dag. Produsent av serien er Magga og Anders AS. Serien ble spilt inn på Tuddal høyfjellshotell i Telemark.

Første sesong av serien fikk Humorprisen 2024 i klassen morsomste underholdningsprogram.

## Sesong 1 (2024)
Den første sesongen hadde premiere på NRK1 og NRK TV .
### Deltakere

### Episoder
I hvert program måtte en kjendis forlate serien.

## Se også
* *[[24-stjerners julekalender]]*
* *[[20-stjerners sommerferie]]*

## Referanser


## Eksterne lenker
*
Stella Immanuel

**Stella Gwandiku-Ambe Immanuel** (født 1965) er en kamerunsk lege, forfatter og pastor som er bosatt i Houston i USA.

Immanuel tok medisinsk utdannelse i Nigeria og flyttet til USA i 1992 hvor hun har arbeidet som barnelege.

For sine påstander om at en rekke sykdommer skyldes påvirkning av ånder og demoner har Immanuel fått oppmerksomhet og kritikk. Under covid-19-pandemien kom hun med en rekke kontroversielle utsagn, deriblant at hun hadde kurert 350 pasienter med covid-19 ved hjelp av hydroksyklorokin. Påstandene fikk stor spredning ettersom videoen ble formidlet av president Donald Trump på Twitter. Uttalelsene utløste en formell advarsel fra legetilsynet i Texas. En gjennomgang i 2023 viste at Immanuel var USAs mest ivrige forskriver av hydroksyklorokin og ivermektin. Hun har også hevdet at forskere prøver å utvikle en vaksine mot religion. 

Immanuel er medlem av den høyreorienterte og vaksinekritiske organisasjonen America's Frontline Doctors. 

## Referanser
Evelina Hahne

**Evelina Josefine Hahne** (født 1995) er en svensk sivilingeniør og politiker som representerer det høyreorienterte partiet Alternativ för Sverige. Hun er gift med partiets tidligere nestleder William Hahne.

Hahne ble i januar 2022 utestengt fra det svenske heimevernet grunnet sine politiske standpunkt mot innvandring. I april samme år ble hun tilkjent  svenske kroner i erstatning for ærekrenkelse etter at en bruker på Twitter hadde kalt henne for «nazistisk hemmafru».

## Referanser
Inge Larsen

***Inge Larsen*** er en tysk stumfilm fra 1923 regissert av Hans Steinhoff.

## Handling
Inge Larsen, datteren til en fisker, forelsker seg i baron Kerr - som også blir forelsket i denne unge kvinnen, og etter kort tid ber han henne om hennes hånd i ekteskapet. Inge etterlater seg ikke bare foreldrene, men også den tidligere kjæresten sin, fiskeren Jan Olsen, når hun begynner et nytt, helt ukjent liv sammen med Kerr. Gjennom ekteskapet med denne innflytelsesrike diplomaten tilhører Inge nå den høyere sosial klasse i samfunnet, som også inkluderer adelen. Men Inge har en motstander i den lunefulle Evelyne, som Kerr var i et forhold med før han giftet seg med Inge.

Etter at det unge paret har fått barn, synes Inge det er langt viktigere å være sammen med barnet sitt enn å oppfylle andre sosiale forpliktelser. Men Evelyne spinner sine intriger, og Kerr anklager snart Inge for utroskap. Grunnen til dette er at han la merke til Jan Olsen komme ut av hjemmet deres. Det viser seg imidlertid at Inge bare hadde behandlet skadene hans, som Jan hadde pådratt seg under en slåsskamp. Inge vender etter hvert tilbake til foreldrenes hjem, etter at hun og ektemannen har bestemt seg for å ta ut skilsmisse. Dermed kan hun omsider finne lykken sammen med Jan Olsen.

## Skuespillere
* Henny Porten som Inge Larsen  
* Paul Otto som Baron Kerr  
* Ressel Orla som Evelyne  
* Vasilij Vronski som Kerrs Diener  
* Paul Hansen som Jan Olsen  
* Hans Albers
* Ludwig Rex 
* Leopold von Ledebur

## Referanser


## Eksterne lenker
*
S.O.S. Die Insel der Tränen

***S.O.S. Die Insel der Tränen*** er en tysk stumfilm fra 1923 regissert av Lothar Mendes.

## Handling
Lilian Harding havner i problemer under en reise, når skipet hun reiser med forliser. Strandet på en øy blir sjømannen Jack hennes eneste følgesvenn. Men Jack er en grov, ufin og uhyggelig bølle, voldtar henne en dag. Begge to blir senere reddet, og Lilian ønsker å begynne et nytt liv sammen med en kaptein - som hun til slutt gifter seg med.

Men den skruppelløse Jack planlegger å utpresse henne. Lilian ser etter hvert ingen annen utvei enn å begå selvmord. Men hun får imidlertid hjelp fra en uventet kilde, når ett par av Jacks kumpaner dreper Jack.

## Skuespillere
* Lya De Putti som Lilian
* Paul Wegener som Jack  
* Lyda Salmonova
* Olga Engl
* Gertrud de Lalsky
* Rudolf Forster som Harry  
* Eugen Burg som John Harding  

## Referanser


## Eksterne lenker
*
It's a Gift (1923)

***It's a Gift*** er en amerikansk stumfilm fra 1923 regissert av Hugh Fay.

## Handling
En gruppe olje-magnater forsøker å finne på nye metoder for å tiltrekke seg nye forretninger på. En av dem foreslår at de tar kontakt med oppfinneren Pollard, som har utviklet en ny erstatning for bensin.

Pollard bor selv i et hjem fylt med en rekke andre eksentriske oppfinnelser han har funnet på selv, og han blir straks interessert i muligheten for å demonstrere sin aller nyeste innovasjon.

## Skuespillere
* Snub Pollard som Pollard 
* Marie Mosquini
* William Gillespie som Weller Pump
* Wallace Howe
* Mark Jones
* Eddie Dunn

## Referanser


## Eksterne lenker
*
Java Head

***Java Head*** er en amerikansk stumfilm fra 1923 regissert av George Melford.

## Handling
Gerrit Ammidon er fortvilet fordi han ikke har muligheten til å gifte seg med sin store kjærlighet Nettie Vollar, på grunn av en bitter feide mellom faren og bestefaren hennes. Derfor velger Gerrit å seile til Kina for å komme vekk fra alt sammen. I Shanghai redder han en attraktiv ung kvinne, etter at hun blir angrepet av en gjeng kjeltringer. Kvinnen viser seg å være Taou Yuen, en Manchu-prinsesse. Gerrit oppdager imidlertid at hun kommer til å bli myrdet, med mindre hun finner seg en mann hun kan gifte seg med. Så Gerrit går snart med på å gifte seg med henne.

Det nye ekteparet vender deretter tilbake til Java Head, Ammidon-familiens hjem i Salem, Massachusetts. Men Gerrit og hans kones hjemkomst får snart en rekke uventede konsekvenser for dem. Edward Dunsack, en person med rusmiddelavhengighet, blir snart fascinert av Taou, og han forsøker derfor å vende henne mot Gerrit. Edward forteller henne at Gerrit fremdeles elsker Nettie. Senere tar Taou en overdose opium og dør. Nettie og Gerrit står dermed fritt til å gifte seg med hverandre, og de seiler sin vei sammen.

## Skuespillere
* Leatrice Joy som Taou Yuen
* Jacqueline Logan som Nettie Vollar
* Frederick Strong som Jeremy Ammidon
* Alan Roscoe som Gerrit Ammidon
* Arthur Stuart Hall som William Ammidon
* Rose Tapley som Rhoda Ammidon
* Violet Axzelle som Laurel Ammidon

## Referanser


## Eksterne lenker
*
Visestatsminister (Danmark)

**Visestatsminister** () er betegnelsen på statsministerens stedforetreder i Danmark. Embetet ble innstiftet ved et kongelig dekret i 2022. Selv om det før den tid offisielt ikke fantes et slikt embete, ble en rekke ministre likevel omtalt som visestatsministre. 

Tradisjonelt sett var utenriksministeren nummer to i den danske regjeringen. Det var først da rekkefølgen avvek fra denne tradisjonen at nummer to ble omtalt som visestatsminister, det vil si da lederen for det nest største koalisjonspartiet ikke var utenriksminister.

Danmarks to offisielle visestatsministre har begge vært ledere for det nest største koalisjonspartiet Venstre.

## Liste
 

## Referanser
La Route Adélie de Vitré 2024

**La Route Adélie de Vitré 2024** var den 28. utgaven av ett endags sykkelritt i Frankrike avholdt 29. mars 2024. Rittet startet og avsluttet i Vitré.

Rittet ble vunnet av Jenthe Biermans.
## Lag

## Resultater

## Startliste

## Referanser


## Eksterne lenker
*
*
Wales’ viseførsteminister

**Wales’ viseførsteminister** () er regjeringens nestleder.

Embetet ble innstiftet i oktober 2000 da Mike German fra Welsh Liberal Democrats ble utnevnt til viseførsteminister i en koalisjonsregjering med Welsh Labour. 

Viseførsteministrene var fram til 2011 partiledere for juniorpartnerne i koalisjonsregjeringer med Welsh Labour.

## Liste
 
 

## Referanser
Mirimordella

***Mirimordella***  er en utdødd slekt av broddbiller.  

## Utseende
En middelsstor (ca. 6 millimeter), høyt hvelvet, mørk broddbille med lange bein.

## Levevis
De voksne billene av de nålevende broddbillene spiser nektar og kan finnes ganske tallrikt på åpne blomster, særlig i skjermplantefamilien (Apiaceae) og kurvplantefamilien (Asteraceae), i solskinn. De er livlige og løper kvikt omkring, de flyr også godt og gjerne. Om de blir forstyrret, ruller de seg sammen og lar seg falle ned på bakken. Denne vanen har gitt dem navnet "tumbling flower beetles" på engelsk. Larvene lever i råtnende død ved, eller de minerer i stengelen på ulike urteaktige planter. Det er uvisst hva de faktisk spiser.

## Utbredelse i tid og rom
Gruppen er kjent fra fossiler fra Jura fra Kina.

## Systematisk inndeling

* Ordenen biller, Coleoptera
** Underordenen Polyphaga
*** Gruppen (infraorden) Cucujiformia
**** Overfamilien heteromerer, Tenebrionoidea
***** Familien **[[broddbiller]]**, Mordellidae Latreille, 1802
****** Underfamilien †**[[Praemordellinae]]** Scegoleva-Barovskaja, 1929  - tre utdødde slekter
******* Slekten †***Mirimordella*** Liu, Lu & Ren, 2007 - én art
******** †*[[Mirimordella gracilicruralis]]* Liu, Lu & Ren, 2007

## Referanser




## Kilder

## Eksterne lenker
*
Latometus

***Latometus*** er en slekt av biller.  De fleste av artene lever av sopp som vokser på død ved, og er derfor sjeldne i miljøer med lite død ved.

## Utseende
Små (4-5 millimeter), avlange, matt brune mattbiller. Antennene er forholdsvis korte og kraftige. Hodet er firkantet med små, utstående fasettøyne. Pronotum er avrundet firkantet med litt framstikkende forhjørner, omtrent så bredt som de jevnbrede dekkvingene.

## Levevis
Artene utvikler seg i sopp på død ved. For de store, tropiske artene i underfamilien Zopherinae kan larveutviklingen ta flere år, og de voksne billene kan også leve i mange år, noe som er ganske uvanlig mellom insekter. Da de er knyttet til død ved er mange av mattbillene truet av moderne skogbruk som gjerne fjerner all slik ved fra skogen.

## Utbredelse
Slekten er utbredt i Australia (Tasmania).

## Systematisk inndeling

* Ordenen biller, Coleoptera
** Underordenen Polyphaga
*** Gruppen (infraorden) Cucujiformia
**** Overfamilien heteromerer, Tenebrionoidea
***** Familien **[[mattbiller]]**, Zopheridae Solier, 1834
****** Underfamilien **[[Zopherinae]]** Solier, 1834  – ikke i Norge
******* Stammen Latometini Slipinski & Lawrence, 1999
******** Slekten ***Latometus*** Erichson, 1842
********* *[[Latometus differens]]* Carter, 1937
********* *[[Latometus lunatus]]* Pascoe, 1860
********* *[[Latometus pubescens]]* Erichson, 1842
## Referanser




## Eksterne lenker

*
Birgitte Ringstad Vartdal

**Birgitte Ringstad Vartdal** (født 1977) er en norsk næringslivsleder. Hun er datter av tidligere fiskeridirektør Knut Vartdal og oppvokst i Ålesund.

Vartdal har utdannelse som sivilingeniør fra Norges teknisk-naturvitenskapelige universitet og har mastergrad i finansiell matematikk fra Heriot-Watt University i Edinburgh.

I mars 2024 ble det annonsert at Vartdal var blitt utpekt som konsernsjef i Statkraft etter å ha kommet fra stillingen som konserndirektør for selskapets satsing på vind- og solkraft i Europa. Hun har tidligere arbeidet for Golden Ocean Group, Torvald Klaveness Group og Norsk Hydro.

## Referanser
Raudøy naturreservat

**Raudøy naturreservat** består av et område sør for Atløyna i Askvoll kommune. Området ble vernet 28. mai 1993 og inngår i verneplan for sjøfugl. Fra og med 1. april til og med 31. juli er det forbud mot ilandstiging. 

Verneforskriften sier at formålet med vernet er 
::« gje sjøfuglane gode og trygge livsvilkår, og å ta vare på ein viktig hekkelokalitet for sjøfugl med naturleg tilhøyrande vegetasjon og dyreliv.» 

Påviste hekkende arter inkluderer grågås, ærfugl, siland, tjeld, vipe, småspove, steinvender, fiskemåse, svartbak og teist.

## Referanser
Colobicus

***Colobicus*** er en slekt av mattbiller. 

## Utseende
Stort sett middelsstore, avlange og litt flate, matt brunlige biller. Kroppen er gjerne delvis skjellkledt. Antennene er nokså korte, 11-leddete, med en stor, to-leddet klubbe. Hodet er avrundet firkantet, fasettøynene middelsstore. Pronotum er rundet med litt framskytende forhjørner. Dekkvingene er ganske jevnbrede med fine punktrader.

## Levevis
Noen arter av Colydiinae er rovdyr, ellers er de fleste medlemmene i denne familien soppetere både som larver og voksne. De er oftest å finne under løs bark på døde stokker. Larvene borer tunneler i råtten død ved og spiser soppene som vokser på den. Da de er knyttet til død ved er mange av mattbillene truet av moderne skogbruk som gjerne fjerner all slik ved fra skogen.

## Utbredelse
Slekten forekommer i spredt i den Gamle verden.

## Systematisk inndeling

* Ordenen biller, Coleoptera
** Underordenen Polyphaga
*** Gruppen (infraorden) Cucujiformia
**** Overfamilien heteromerer, Tenebrionoidea
***** Familien **[[mattbiller]]**, Zopheridae
****** Underfamilien Mattbiller, **[[Colydiinae]]** Billberg, 1820
******* Stammen Synchitini Erichson, 1845
******** Slekten ***Colobicus*** Latreille, 1807
********* *[[Colobicus changqingi]]* Liang & Ren, 2013 - Taiwan
********* *[[Colobicus gigas]]* Grouvelle, 1908
********* *[[Colobicus hirtus]]* (Rossi, 1790)
********* *[[Colobicus indicus]]* Motschulsky, 1863
********* *[[Colobicus latiusculus]]* Motschulsky, 1863
********* *[[Colobicus parilis]]* Pascoe, 1860

## Referanser




## Eksterne lenker
*
Trachyderas

***Trachyderas*** er en slekt av biller.

## Utseende
En middelsstor, avlang og flat, matt lyst gråbrunlig bille. Antennene er perlekjedeformede, omtrent så lange som hode + pronotum. Pronotum er rundet, dekkvingene jevnbrede.

## Utbredelse
Dette er en gruppe som hører til på den sørlige halvkulen, artene lever i det sørlige Australia og Tasmania.

## Systematisk inndeling
Gruppen har ofte blitt plassert i familien mattbiller (Zopheridae).

* Ordenen biller, Coleoptera
** Underordenen Polyphaga
*** Gruppen (infraorden) Cucujiformia
**** Overfamilien heteromerer, Tenebrionoidea
***** Familien Ulodidae Pascoe, 1869
****** Slekten ***Trachyderas*** Philippi, 1864
******* *[[Trachyderas costulatum]]* (Fairmaire & Germain, 1860)

## Eksterne lenker

*
Rhipistena

***Rhipistena*** er en gruppe av snyltebiller som skiller seg ganske mye fra andre biller når det gjelder utseende og levevis. De er blant de svært få billene som lever som parasittoider, det vil si at larvene utvikler seg på en vert som de til slutt dreper, i motsetning til ekte parasitter som ikke dreper verten sin. 

## Utseende
Middelsstore, slanke, brunrøde til svarte snyltebiller. Hannene har buskformede antenner. 

## Levevis
Snyltebillene lever som parasitoider på andre insekter, det vil si at larvene utvikler seg på eller inne i en vert som de til slutt dreper. Dette i motsetning til såkalte ekte parasitter, som ikke dreper verten sin. Blant vertene finnes kakerlakker, treborende biller, bier og veps. De nyklekte larvene, som blir kalt planidium-larver, er små, langbeinte og kjappe. De kryper omkring til de finner en passende vert og hekter seg fast i denne, og forandrer seg deretter til en tykk, kortbent larve som spiser på verten. 

## Utbredelse
Slekten er endemisk for New Zealand.

## Systematisk inndeling

* Ordenen biller, Coleoptera
** Underordenen Polyphaga
*** Gruppen (infraorden) Cucujiformia
**** Overfamilien heteromerer, Tenebrionoidea
***** Familien **[[snyltebiller]]**, Ripiphoridae (=Rhipiphoridae)
****** Underfamilien **[[Pelecotominae]]** Seidlitz, 1875
******* Slekten ***Rhipistena*** Sharp, 1878
******** *[[Rhipistena cryptarthra]]* Broun, 1904
******** *[[Rhipistena lugubris]]* Sharp, 1878
******** *[[Rhipistena sulciceps]]* Broun, 1904

## Referanser




## Eksterne lenker

*
Quadrilateral Security Dialogue

**Quadrilateral Security Dialogue** er en allianse bestående av USA, Australia, India og Japan, og er et diplomatisk samarbeid som i stor grad forholder seg til den asiatiske delen av verden.

Siden 2017 har alliansen hatt flere militærøvelser, og landene kjemper for et fritt indopasifisk område, et geografisk område som innbefatter den tropiske delen av Det indiske hav, vestlige og sentrale deler av Stillehavet og den sørasiatiske øyverdenen.

Når det kommer til militær styrke gir Quad USA sjansen til å holde tritt med Kinas maritime vekst, som for tiden har klart å ruste opp til å bli verdens største militære flåte. Der kan Indias hangarskip, Japans krigsskipsflåte og ubåter komme godt med.

I tillegg ønsker alliansen å styrke landenes produksjon av medisiner og medisinsk utstyr. Formålet er at verden skal bli mindre avhengig av kinesisk produksjon, noe alliansen mener er en sikkerhetstrussel som har blitt mer synlig i pandemien.

Ifølge Amrita Jash, forsker ved Centre for Land Warfare Studies i New Delhi,  tidlig i 2021 skal India fortsatt bevege seg nærmere USA militært, inkludert nye og forbedrede militærøvelser, våpenkjøp og teknologioverføringer.

## Referanser
Nankána Sáhib

**Nankana Sahib** (urdu: ننکانہ صاحب, romanized: *nankāna sāhib*; punjabi: ننکاݨا صاحب (shahmukhi), romanisert: *nankāṇā sāhib*) er en by i Punjab-provinsen i Pakistan; byen er hovedstaden i distriktet Nankana Sahib.

Byen har fått sitt nåværende navn til minne om den første guruen innen sikhismen, guru Nanak, som ble født der og startet sin forkynnelsesvirksomhet der. Nankana Sahib er et av de viktigste stedene innen sikhismen. Byen ligger rundt 91 km vest for Lahore, og rundt 75 km øst for Faisalabad. I henhold til en folketelling i 2017 hadde byen den gang 110&nbsp;135 innbyggere. Frem til 2005 var byen en del av Sheikhupura-distriktet.

## Referanser
Parahelops

***Parahelops*** er en slekt av biller.  

## Utseende
Små, avlange, blanke, gulbrune biller med trådformede antenner, minner oveflatisk om løpebiller (Carabidae). Hodet er omtrent sekskantet med små fasettøyne, pronotum er rundet, noe bredere enn langt. Dekkvingene er lett rundede med litt uregelmessige punktrader.

## Levevis
Artene er planteetere.

## Utbredelse
Artene lever i det sørligste Sør-Amerika (Ildlandet) og på Falklandsøyene.

## Systematisk inndeling

* Ordenen biller, Coleoptera
** Underordenen Polyphaga
*** Gruppen (infraorden) Cucujiformia
**** Overfamilien heteromerer, Tenebrionoidea
***** Familien Promecheilidae Lacordaire, 1859
****** Slekten ***Parahelops*** Waterhouse, 1876
******* *[[Parahelops angulicollis]]* Fairmaire, 1885
******* *[[Parahelops antarcticus]]* Kulzer, 1963
******* *[[Parahelops darwinii]]* Waterhouse, 1876
******* *[[Parahelops falklandicus]]* Kulzer, 1963
******* *[[Parahelops haversii]]* Waterhouse, 1876
******* *[[Parahelops kuscheli]]* Kulzer, 1963
******* *[[Parahelops pubescens]]* Waterhouse, 1876
******* *[[Parahelops quadricollis]]* Waterhouse, 1876
******* *[[Parahelops skottsbergi]]* Kulzer, 1963

## Referanser


## Eksterne lenker
*
Floriane Hot

**Floriane Hot** (født 1991) er en fransk langdistanse- og ultradistanseløper. Hun er verdensmester på 100 kilometer i 2022. 

## Biografi
Floriane Hot ble født i Toulouse og vokste opp og spilte fotball der. Hun begynte å trene som flygeleder ved École nationale de l'aviation civile og flyttet deretter til Aix-en-Provence for å jobbe på Aix-en-Provence Aerodrome. Hun forlot fotballen og begynte å løpe der hun viste gode resultater. Hun vant blant annet Salon-de-Provence halvmaraton i 2019.

I 2022 tar hun opp utfordringen som ble lansert av hennes følgesvenn Nicolas Navarro om å løpe et 100 kilometer løp. Etter å ha fulgt spesifikk trening i Kenya, presenterte hun seg ved starten av de franske mesterskapene i spesialiteten i Belvès. Hun dominerte løpet og vant på 7:42:24, nesten førti minutter foran sin nærmeste forfølger Stéphanie Gicquel. 27. august deltok hun i verdensmesterskapet på 100 kilometer i Bernau bei Berlin. Hun hadde en komplisert start, men endte opp med å ta igjen flere av motstanderne. Hun klarte å øke tempoet i den andre delen av løpet og befant seg i spissen for løpet sammen med sin landsmann Camille Chaigneau som ledet alene. Hun endte opp med å gjøre forskjellen og vant på 7 t 4 min 3 s for å vinne verdenstittelen. Hun satte også ny europeisk kvinnerekord over distansen. Sammen med lagkameratene Camille Chaigneau og Stéphanie Gicquel vant hun også sølvmedaljen på lagrangeringen.

## Referanser


## Eksterne lenker
*
Ellipsodes

***Ellipsodes*** er en slekt av skyggebiller.

## Utseende
Middelsstore, ovale, blanke, mørke skyggebiller, dekkvingene ofte med brungule tegninger. Antennene er utvidet mot spissen, pronotum avrundet firkantet, dekkvingene jevnbrede. Arten har ganske små fasettøyne. Hodet er bredt rundet. Pronotum har bredt lyse sidekanter. Dekkvingene har grove punktrader, punktene store, uregelmessige i formen og bredere enn lange.

## Levevis

## Utbredelse
Slekten har en spredt utbredelse og er kjent fra Karibia, Madeira, Mauritius og India.

## Systematisk inndeling

* Ordenen biller, Coleoptera
** Underordenen Polyphaga
*** Gruppen (infraorden) Cucujiformia
**** Overfamilien heteromerer, Tenebrionoidea Latreille, 1802
***** Familien skyggebiller, Tenebrionidae Latreille, 1802
****** Underfamilien boreskyggebiller, Diaperinae Latreille, 1802
******* Stammen **[[Crypticini]]** Brullé, 1832
******** Slekten ***Ellipsodes*** Wollaston, 1854
********* Underslekten *Anthrenopsis* Koch, 1950
********** *[[Ellipsodes hieroglyphicus]]* Fairmaire, 1896
********** *[[Ellipsodes immaculatus]]* (Koch, 1950)
********** *[[Ellipsodes scriptus]]* (Lewis, 1894)
********** *[[Ellipsodes ziczac]]* (Motschulsky, 1873)
********* Underslekten *Ellipsodes* (i snever forstand)
********** *[[Ellipsodes glabrata]]* (Fabricius, 1792)

## Referanser




## Eksterne lenker

*
Jan Mayen naturreservat

**Jan Mayen naturreservat** består av nesten hele landområdet til Jan Mayen og et havområde rundt øya. Området ble vernet 19. november 2010. 

Verneforskriften sier at formålet med vernet er 
::«å bevare en tilnærmet uberørt arktisk øy og tilgrensende sjøområder, inkludert havbunnen, med særegent landskap, aktive vulkansystemer, spesiell flora og fauna og mange kulturminner, herunder spesielt sikre;
::*	øyas storslåtte og unike landskap
::*	øyas egenartede vulkanske bergarter og landformer
::*	øya som et meget viktig leveområde for sjøfugl
::*	den nære sammenhengen mellom livet i havet og på land
::*	den særegne økologien som utvikles på isolerte øyer
::*	det historiske perspektivet som kulturminner fra alle hovedepokene i Jan Mayens historie representerer
::*	øya og tilliggende marint areal som et referanseområde for forskning.» 

## Referanser
Johan Lindvall

**Johan Erik Gustavsson Lindvall** (født 1990) er en svensk pianist og komponist. Han er utdannet ved Norges musikkhøgskole og på Skrivekunstakademiet i Hordaland.

Han ga ut sin første roman i 2023.

## Bibliografi
* 

## Referanser


## Eksterne lenker
*  Johan Lindvall hos Kolon Forlag
* 
*
Ailo Thomassen

**Ailo Zahangir Thomassen** (født 2000), også kjent som **DJ Ailo**, er en norsk og svensk lulesamisk programleder, artist, musikkprodusent, DJ og skuespiller. 

## Oppvekst og bosteder
Thomassen ble født den 19. april 2000 i Narvik, og vokste opp i Hamarøy i Norge, før han flyttet til Sverige i 2013. I 2022 flyttet han tilbake til Norge.

## Karriere
Han ble kjent i offentligheten gjennom sin deltagelse i i ulike TV-produksjoner og som artist fra han var femten år gammel.

### AILO
I 2024 sluttet Ailo i NRK for å satse på en solokarriere innen musikk. Han opprettet selskapet AILO Productions. I 2025 jobber han med sitt debutalbum og introduserer r&b og pop - på lulesamisk.

### Sámi Grand Prix 2025
April 2025 gikk musikkonkurransen Sámi Grand Prix av stabelen, og AILO deltok med sin låt "VIJMAK" (På norsk; endelig) produsert av Nina Fay. Det er første gang en lulesamisk pop-låt har vært bidrag i konkurransen. Sendingen ble sett av millioner seere i Norge, Sverige og Finland, og var første gang NRK samarbeidet om produksjonen med kringkasterne SVT og YLE.

### DJ Ailo
Under artistnavnet DJ Ailo har han produsert musikk siden 2015, da han hadde sin første spillejobb. Siden det har han fått mye oppmerksomhet og jobbet med flere artister som Elina Ijäs, Áivan, Saara Hermansson og Astrid Tuorda. Thomassen produserer musikk i flere EDM-sjangrer som tropical house og pop.

I løpet av årene har man kunnet se han på scener og festivaler rundt i Norge, Sverige og Finland. Både som klubb-konsept med DJ-sets, men også som konserter med ulike live-vokalister. 

Hans seneste låt *Garra Ednam* synges av Astrid Tuorda på lulesamisk.

### NRK-karriere
I 2023 fikk han et eget radioprogram på kanalen NRK mP3, før han flyttet over til søsterkanalen NRK P3 og radioprogrammet *P3Sommer*. 

### Lulesamisk podkast
I 2023 var han som produsent og lyddesigner også med på å skape verdens første lulesamiske podkast; *Dálla ja Dalloj*, som er en historie-podkast der programleder Naima Khan Nergård møter eldre mennesker og snakker om livet.

### BlimE-kampanjen 2024
NRK-kampanjen ''BlimE'', en kampanje som er rettet mot barn og dreier seg om vennskap og omsorg.

Thomassen ble utvalgt som en av to artister til å lage og fremføre BlimE-sangen for 2024. Ane Norum Kvistad ble valgt ut som den norskspråklige vokalisten, og Thomassen ble valgt til å fremføre sangen på sitt morsmål lulesamisk, et minoritetsspråk som snakkes av ca. 600 personer. 2024-sangen er femte gangen BlimE-låten lages på både norsk og på et samisk språk, og i 2024 for første gang på lulesamisk.

## Referanser
Kerstin Magnusson

**Kerstin Margareta Magnusson** (født 1. november 1951) er en svensk skuespiller som har medvirket i en rekke filmer og teateroppsetninger. Hun studerte ved Teaterhøgskolen i Gøteborg i 1972 til 1975.

## Filmografi
* 1975 - *[[Fru Inger til Østråt (film)|Fru Inger til Østråt]]*
* 1977 - *[[Albert og Herbert]]*
* 1988 - *[[Jungfruresan]]*
* 1995 - *[[Snoken]]* (TV-serie)
* 1996 - *Anna Holt - polis* (TV-serie)
* 1997 - *[[När tiden runnit ut]]*
* 1997 - *[[Skilda världar]]* (TV-serie)

## Teaterroller

## Referanser


## Eksterne lenker
*
Arlington Hall

**Arlington Hall** er et bygningskompleks i Arlington County i den amerikanske delstaten Virginia. Her var var et sentralt militært tjenestested under andre verdenskrig som med fremgang dechiffrerte fiendens kommunikasjon.
## Historie
Fra 1927 var det en utdanningsinstitusjon for unge kvinner under navnet *Arlington Hall Junior College for Women*. 

Noen måneder etter at USA gikk inn i Andre verdenskrig, ble Arlington Hall rekvirert av den amerikanske hær den 10. juni 1942 for Signal Intelligence Service (SIS) og Signal Security Agency (SSA) til bruk for militære formål som *Arlington Hall Station*. SIS og SSA var hemmelige amerikanske militærenheter som ble betrodd krypteringsanalysen av fiendtlige meldinger, hovedsakelig tyske, italienske og japanske, under andre verdenskrig.

Selv etter krigen og integreringen av SIS og SSA i Army Security Agency (ASA), som ble grunnlagt 15. september 1945, forble hovedkvarteret i Arlington Hall til 1989, da hovedkvarteret ble flyttet til Fort Belvoir i det tilgrensende Fairfax County.

Siden den gang har Arlington Hall fungert som et treningssenter for USAs utenriksdepartement. Den huser Army National Guard Readiness Center og dermed hovedkvarteret til Army National Guard (ARNG), altså hæravdelingen av den amerikanske nasjonalgarde.

## Litteratur
* 
* U.S. Army Intelligence and Security Command: *FORTY ONE AND STRONG: ARLINGTON HALL STATION*. Cryptologia, 9:4, s.&nbsp;306–310, 1985. 
* Historic American Buildings Survey (HABS): *ARLINGTON HALL STATION*. PDF 0,3&nbsp;MB Lest 20. desember 2016.
* Christopher Andrew and Oleg Gordievsky, *KGB: The Inside Story* (New York: HarperCollins, 1990), 373- 74.
* 

## Referanser


## Eksterne lenker
*
Svorkmo kirke

**Svorkmo kirke** på Svorkmo i Orkland eksisterte fra 1675 til 1816, og var verkskirke for Løcken Kaaberværk.

Da kongen i 1655 tillot partisipantene (aksjeeierne) å bygge smeltehytte ved elvene Svorka og Orkla forpliktet de seg også til å bygge en kirke. Kirka stod øst for det gamle tettstedet, på Sckankebakken, og ble vigsla i 1675. Våren 1816 var det storflom i begge elvene, som gikk på hver sin side av kirka og tettstedet. Andre pinsedag (3. juni) raste kirkegården ut og kirka ble ødelagt og revet. I 1938 reiste bygdefolket og Orkla Grube-Aktiebolag en bauta på det som var igjen av den gamle kirkegården.

For å erstatte kirka ble det bygd en ny på Smedhaugen, omtrent 1 km nord for der den gamle kirka lå. Denne kirka var for lita, og etter bare 50 år ble den revet og materialet tatt i bruk til Moe kirke.

## Referanser
Løkkemokroken

**Løkkemokroken** (1-13, 2-14, spredte husnummer) er en vei på Løkkemoen i Ådal i Ringerike kommune i Buskerud.

Løkkemokroken er en sidevei til veien Vestre Ådal, på vestsiden av denne, og ligger nordvest for Hallingby. Den har avkjøring på motsatt side Verksveien, og går nordvestover. Den deler seg i flere veiarmer, der den ene ender opp i Vestre Ådal igjen. Innkjøringen til de innerste eiendommene (10 og 12) er en skogsbilvei.

Veien består av eneboliger og hytter, og ligger cirka 189 meter over havet i ved avkjøringen fra Vestre Ådal.

## Bildegalleri

Løkkemokroken 1, Ringerike.jpg|Løkkemokroken 1
Løkkemokroken 2, Ringerike (2).jpg|Løkkemokroken 2
Løkkemokroken 5, Ringerike.jpg|Løkkemokroken 5


## Referanser


## Eksterne lenker
*
Røsteveien (Ringerike)

**Røsteveien** (11-37, 6-36, spredte husnummer) er en vei i Ådal i Ringerike kommune i Buskerud.

Røsteveien er en sidevei til veien Vestre Ådal, på østsiden av denne, og ligger nordvest for Hallingby. Den har avkjøring på motsatt side av Løkkemokroken, nord for Verksveien. Den deler seg i flere veiarmer, som går ned mot Ådalselva.

Veien består av eneboliger og gårdsbruk, og ligger cirka 190 meter over havet i ved avkjøringen fra Vestre Ådal.

## Bildegalleri

Fraflyttet hus ved Røsteveien, Ringerike.jpg|Fraflyttet hus ved Røsteveien
Røsteveien 11, Ringerike.jpg|Røsteveien 11
Røsteveien 21, Ringerike.jpg|Røsteveien 21


## Referanser


## Eksterne lenker
*
Flatøy naturreservat

**Flatøy naturreservat** omfatter Flatøy som ligger i Granesundet i overgangen til Dalsfjorden i Askvoll kommune. Området ble vernet 28. mai 1993 og inngår i verneplan for sjøfugl. Fra og med 1. april til og med 31. juli er det forbud mot ilandstiging. 

Verneforskriften sier at formålet med vernet er 
::«å gje sjøfuglane gode og trygge livsvilkår, og å ta vare på ein viktig hekke-, trekk- og overvintringslokalitet for sjøfugl med naturleg tilhøyrande vegetasjon og dyreliv.» 

Påviste hekkende arter inkluderer grågås, ærfugl, stokkand, siland, tjeld, vipe, enkeltbekkasin, steinvender, småspove, storspove, strandsnipe, rødstilk, myrsnipe, tjuvjo, fiskemåse, gråmåse, svartbak og makrellterne.

## Referanser
Amalie Øvergaard

**Amalie Constance Øvergaard** (1874–1960) var en norsk kvinnesakskvinne. Hun var født **Amalie Constance Angell** og ble i 1899 gift med skipsrederen Ragnvald Øvergaard.

Øvergaard var i perioden 1934 til 1946 leder av Norges Kvinne- og familieforbund som den gang het Norges Husmor­forbund. I 1934 ble hun tildelt Kongens fortjenstmedalje i gull.

Hun er begravet på Vestre gravlund.

## Referanser
Ambroise Kotamba Djoliba

**Ambroise Kotamba Djoliba**  (født i 1938 i Siou i Dahomey; død 15. mars 2024) var en togolesisk katolsk biskop av Sokodé.

## Liv og virke
### Bakgrunn
Ambroise Kotamba Djoliba gikk på den katolske skolen i Siou (1947–1952) og gikk inn på gutteseminaret Sainte-Jeanne-d'Arc i Ouidah i Dahomey, det senerens Benin. Han fullførte sin filosofiske og teologiske utdannelse i hovedseminaret Saint-Gall i Ouidah.

### Prest
Han ble presteviet for bispedømmet Sokodé av Chrétien Bakpessi, biskop av Sokodé, den 11. april 1966. Som prest hadde han en rekke pastorale, åndelige og pedagogiske oppgaver i menigheter, seminarer og institusjoner. I 1992 ble han valgt til bispedømmeadministrator for Sokodé.

### Biskop av Sokodé
Pave Johannes Paul II utnevnte ham til biskop av Sokodé den 5. april 1993. Erkebiskopen av Lomé, Philippe Fanoko Kossi Kpodzro, ordinerte ham til biskop den 7. august samme år; medkonsekratorer var Jean Marie Louis Bonfils, biskop av Viviers, og Léon Hégelé, hjelpebiskop i Strasbourg.

Den 3. januar 2016 aksepterte pave Frans hans aldersrelaterte avskjed.

Ambroise Kotamba Djoliba døde den 15. mars 2024 i en alder av 86 år.

## Episkopalgenealogi
Hans episkopalgenealogi er:
* Kardinal Scipione Rebiba (1504-1577) 
* Kardinal Giulio Antonio Santori (1532-1602) * bispeviet 1566
* Kardinal Girolamo Bernerio (1540-1611) *1586
* Erkebiskop Galeazzo Sanvitale (1566-1622) *1604
* Kardinal Ludovico Ludovisi  (1595-1632) *1621
* Kardinal Luigi Caetani (1595-1642) *1622
* Kardinal Ulderico Carpegna (1595-1679) *1630
* Kardinal Paluzzo Paluzzi Altieri degli Albertoni (1623-1698) *1666
* Pave Benedikt XIII (1649-1730) *1675
* Pave Benedikt XIV (1675-1758) *1724
* Pave Klemens XIII (1693-1769) *1743
* Kardinal Alessandro Mattei (1744-1820) *1777
* Kardinal Pietro Francesco Galleffi (1770-1837) *1819
* Kardinal Filippo de Angelis (1792-1877) *1826
* Kardinal Amilcare Malagola (1840-1895) *1876
* Kardinal Giovanni Tacci Porcelli (1840-1895) *1876
*Pave Johannes XXIII (1881-1963) *1924
* Kardinal Paul Zoungrana (1917-2000) *1960
* Erkebiskop Philippe Fanoko Kossi Kpodzro (1946-2014) *1976
* Biskop *Ambroise Kotamba Djoliba* (1938-2024) *1993

## Referanser
Fernando Antônio Brochini

**Fernando Antônio Brochini** (1946–2024) var en brasiliansk ordensgeistlig som var katolsk biskop av Itumbiara.

## Liv og virke
### Bakgrunn
Fernando Antônio Brochini var sønn av Paschoal Hércules Brochini og Guiomar Baumgartner Brochini.

### Prest
Fernando Antônio Brochini sluttet seg til stigmatinernes orden og ble ordinert til prest den 8. desember 1973.

Hans hovedaktiviteter mellom 1974 og 2001 innen stigmatinernes ordensprovins var: formator på gutteseminaret; lokalsuperior og provinsial i Morrinhos i delstaten Goiás fra 1974 til 1988; direktør for *Ginásio Senador Hermenegildo Moraes* i Morrinhos i 1978 og 1979; novisemester i Morrinhos i 1986 og 1987; formator for stigmatinerstudenter med profess, og direktør for Institutt fot teologi og teologi i Goiás - IFITEG, i 1988; provinfialsuperior i Brasília og Morrinhos (1988-1994); sogneprest i *Nossa Senhora do Carmo* i Morrinhos (1990-1991); formator for filosofistudenter, og administrativ direktør for IFITEG (1994-1997); provinsuperior i Goiânia (1997-2001).

### Koadjutorbiskop av Jaboticabal
Pave Johannes Paul II utnevnte ham til koadjutorbiskop av Jaboticabal den 12. februar 2001. Biskopen av Jaboticabal, Luíz Eugênio Pérez, ordinerte ham til biskop den 3. mars året etter; medkonsekratorer var Hélio Paschoal, biskop av Livramento de Nossa Senhora, og Antônio Ribeiro de Oliveira, erkebiskop av Goiânia.

### Biskop av Jaboticabal
Da Luíz Eugênio Pérez trakk seg tilbake den 25. juni 2003, etterfulgte han ham som biskop av Jaboticabal.

### Biskop av Itumbiara
Pave Frans utnevnte ham til biskop av Itumbiara den 15. oktober 2014. Innsettelsen i embedet fant sted den 3. januar året etter.

Den 13. juli 2023 aksepterte pave Frans hans aldersrelaterte avskjedssøknad.

Brochini døde den 15. mars 2024 i en alder av 77 år.

## Episkopalgenealogi
Hans episkopalgenealogi er:
* Kardinal Scipione Rebiba (1504-1577) 
* Kardinal Giulio Antonio Santori (1532-1602) * bispeviet 1566
* Kardinal Girolamo Bernerio (1540-1611) *1586
* Erkebiskop Galeazzo Sanvitale (1566-1622) *1604
* Kardinal Ludovico Ludovisi  (1595-1632) *1621
* Kardinal Luigi Caetani (1595-1642) *1622
* Kardinal Ulderico Carpegna (1595-1679) *1630
* Kardinal Paluzzo Paluzzi Altieri degli Albertoni (1623-1698) *1666
* Pave Benedikt XIII (1649-1730) *1675
* Pave Benedikt XIV (1675-1758) *1724
* Pave Klemens XIII (1693-1769) *1743
* Kardinal Alessandro Mattei (1744-1820) *1767
* Kardinal Pietro Francesco Galleffi (1770-1837) *1819
* Kardinal Giacomo Filippo Fransoni (1775-1856) *1822
* Kardinal Carlo Sacconi (1808-1889) *1851
* Kardinal Edward Henry Howard (1829-1892) *1972
* Kardinal Casimiro Gennari (1839-1914) *1881
* Erkebiskop Pellegrino Francesco Stagni, O.S.M. (1859-1918) *1907
* Erkebiskop Henry Joseph O'Leary (1879-1938 *1913
* Kardinal James Charles McGuigan (1894-1974) *1930
* Kardinal Umberto Mozzoni (1904-1983) *1954
* Biskop  Luíz Eugênio Pérez (1928-2012) *1970
* Biskop *Fernando Antônio Brochini* (1946-2024) *2002

## Referanser
Chazelles-sur-Lyon

**Chazelles-sur-Lyon** er en by i Frankrike.

## Kultur
I byen ligger blant annet et museum viet til hatter og hattehistorie, *Atelier Musée du Chapeau*, med bakgrunn i at produksjon av filthatter i tidligere tider var en viktig næringsvei i dette området. Guy II, som var hertug av Forez (også kalt Guigues II av Forez), overdro i 1148 byen til ridderne av Johanitterordenen. Det skal ifølge tradisjonen ha vært johanitterne som introduserte kunsten å fremstille filt for befolkningen i Chazelles.

Kulturhuset *Espace Marcel Pagnol* har fått navn etter forfatteren, dramatikeren og filmskaperen Marcel Pagnol, som blant annet var den første filmskaperen som ble innvalgt i *[[Académie française|Académie francaise]]*. Kulturhuset rommer blant annet teatersal og kino.

## Bildegalleri

Fil:Mairie de Chazelles-sur-Lyon.jpg|Rådhuset i Chazelles-sur-Lyon 
Fil:Chapellerie Pano.jpg|*La Chapellerie* i Chazelles-sur-Lyon - hattemuseet befinner seg i bygning til høyre, og i bygningen til venstre holdes det temporære utstillinger. 
Fil:Chazelles-sur-Lyon - Espace Marcel Pagnol.jpg|Chazelles-sur-Lyon - Espace Marcel Pagnol 


## Referanser


## Eksterne lenker
*
Røsteveien

**Røsteveien** eller **Røstevegen** kan vise til følgende veier eller gater i Norge:
* Røstevegen (Etnedal)
* Røstevegen (Gjøvik)
* Røstevegen (Karmøy)
* Røsteveien (Modum)
* Røsteveien (Ringerike)